Beskerm jou persoonlike inligting « Informasietegnologie
« OneDrive for Business: Anonieme deel van lêers
(English) PHISHING: “Your Email Account Has Been Compromise” »
Beskerm jou persoonlike inligting
Data Privacy Day, vind elke jaar op 28 Januarie plaas en is ŉ internasionale poging om individue en besighede te bemagtig om privaatheid te beskerm en respekteer en vertroue te bou
Na verskeie reuse databreuke verlede jaar regoor die wêreld, is die klem deesdae ferm op groter bewustheid om informasie te beskerm.
Maar hoekom moet ons omgee oor ons inligting?
Ons is op die drumpel van ŉ nuwe generasie tegnologie met ontwikkelinge soos die Internet of Things wat toestelle by die huis, werk en skool gaan verbind. Hierdie vooruitgang bied geweldig baie geleenthede, maar dit beteken ook dat gebruikers sal moet leer om hulle inligting te beskerm en beveilig. Jou toestelle maak dit maklik om binne ŉ oogwink aan die res van die wêreld te verbind, maar hulle samel ook heelwat inligting oor jou en jou familie in.
Hoeveel inligting deel jy daagliks aanlyn? Ons spandeer die meeste van ons dag op die internet en elke aksie word nagespeur en ingesamel deur ons toestelle. Hierdie data word vir ŉ onbepaalde tyd gestoor en kan enige tyd gebruik word.
Die National Cyber Security Alliance in Amerika gee die volgende wenke:
Persoonlike inligting is soos geld: waardeer dit, beskerm dit.
Wees bedag op wie jou inligting kry en hoe webwerwe en toepassings dit insamel. Verwyder die toepassings wat jy nie gebruik nie, sorg dat die ander op datum is en kyk gereeld na jou toepassings se verstellings.
Dink mooi voor jy iets oor jouself of iemand anders aanlyn plaas. Hersien gereeld jou vriende op sosiale netwerke en jou kontaklyste.
Bestuur jou aanlynteenwoordigheid.
Stel die privaatheid- en sekuriteitsverstellings op webwerwe en toepassings na gelang van jou behoeftes. Jy hoef nie alles met almal te deel nie.
Beveilig jou aantekenbesonderhede.
Maak seker jou rekening is veilig. Moenie alleenlik ŉ wagwoord gebruik vir bankrekeninge, e-pos en sosiale media nie. Gebruik `n twee-stap bekragtigingsproses, biometrie of sekuriteitsleutels.
Hou jou toestelle skoon.
Hou die sagteware, bedryfstelsel, anti-virusprogramme en toepassings op jou selfoon en PC op datum. Hierdeur voorkom jy dataverlies, infeksies en malware.
Pas die goue reël toe.
As jy nie jou inligting geplaas wil hê nie, moet ook nie ander se inligting plaas nie.
Beveilig jou toestelle.
Elke toestel moet beveilig wees met ŉ wagwoord of sterk bekragtigingsproses – vingervee, gesigsherkenning, ens. Tot watter inligting sal iemand toegang hê as hulle jou toestel in die hande kry?
Dink voor jy ŉ toepassing gebruik.
Inligting oor jou, soos die speletjies wat jy speel, jou kontaklys, waar jy koop en jou ligging het geweldig baie waarde vir iemand. Toepassings samel al hierdie inligting in. Die aktiwiteitstoepassing se privaatheidsprobleme het dit onlangs weer beklemtoon.
41% van Amerikaners is persoonlik blootgestel aan dreigende optrede aanlyn en een in elke 5 (18%) is blootgestel aan ernstige teistering aanlyn.
82% van kuberbekruipers gebruik sosiale media om uit te vind waar hulle potensiële slagoffers bly, waar hulle skool toe gaan, ens.
Vier uit vyf US-dokters se praktyke was al slagoffers van kuberaanvalle. Hou in gedagte dat mediese en gesondheidsinligting tel onder die mees sensitiewe en persoonlike inligting van ŉ individu.
This entry was posted on Maandag, Januarie 29th, 2018 at 11:32 vm	and is filed under Nuus, Sekuriteit. You can follow any responses to this entry through the RSS 2.0 feed. Both comments and pings are currently closed.